
REPUBLIKA HRVATSKA
KARLOVAČKA ŽUPANIJA
[image: ]                
           OPĆINA KAMANJE
           OPĆINSKO VIJEĆE

KLASA: 023-01/21-01/03
UR.BROJ: 2133-18-01-23-12
U Kamanju, 04.09.2023. godine
				
PREDMET: ZAPISNIK SA 7. SJEDNICE OPĆINSKOG VIJEĆA OPĆINE KAMANJE

Sjednica je započela u 18:00 sati u prostorima vijećnice Općine Kamanje.

Sjednici su nazočili: Ivan Lukunić, ,  Ružica Brgan, Kristina Novosel Mihalić, Dragutin Ivančić

Nenazočni: Ana Ladika, Josip Ribarić, Stjepan Maršić 

Od predstavnika izvršne vlasti: 
· načelnik Općine Kamanje Damir Mateljan
Ostali nazočni: Mirjana Klemenić Guštin, ravnateljica Dječjeg vrtića Kamanje

Zapisničar: Anita Matešić Štajcer 

Utvrđuje se da je prisutno 4, od ukupno 7 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne te ravnateljicu Dječjeg vrtića Kamanje koja se priključila sjednici Općinskog vijeća.

Predlaže slijedeći:
DNEVNI RED:

1. Aktualni sat
2. Realizacija točaka i prihvaćanje zapisnika sa 11. sjednice Općinskog vijeća
3. Prijedlog Odluke o davanju prethodne suglasnosti na prijedlog Odluke o visini osnovice za obračun plaće djelatnika 
        Dječjeg vrtića Kamanje
4. Zaključak o davanju suglasnosti na Godišnji plan i program rada Dječjeg vrtića Kamanje za pedagošku godinu 
           2023./2024.
5. Prijedlog Zaključka o prihvaćanju Izvješća o radu Dječjeg vrtića Kamanje za pedagošku 2022./2023. godinu
6. Prijedlog Zaključka o prihvaćanju Kurikuluma Dječjeg vrtića Kamanje za 2023./2024. pedagošku godinu 
7. Prijedlog Zaključka o davanju suglasnosti za upis djece u Dječji vrtić Kamanje za pedagošku 2023./2024. godinu
8. Prijedlog Odluke o donošenju Polugodišnjeg obračuna proračuna za razdoblje od 01.01.-30.06.2023. godine
9. Prijedlog Odluke o prihvaćanju Izvješća o radu načelnika za razdoblje od 01.01. – 30.06.2023. godine
10. Prijedlog Odluke o II. Izmjenama i dopunama Odluke o koeficijentima za obračun plaće službenika i namještenika u              
            Jedinstvenom upravnom odjelu Općine Kamanje
11. Prijedlog Odluke o I. izmjenama i dopunama Proračuna Općine Kamanje za 2023. godinu
a) [bookmark: _Hlk145932335]Prijedlog Odluke o izmjenama i dopunama Programa gradnje objekata i uređaja komunalne infrastrukture za   
              2023.  godinu
b) Prijedlog Odluke o izmjenama i dopunama Programa održavanje komunalne infrastrukture za 2023. godinu
12. Zaključak o prijedlogu za razrješenje dužnosti mrtvozornika za područje Općine Kamanje
13. Prijedlog Odluke o osnivanju i imenovanju članova Općinskog povjerenstva za procjenu šteta od prirodnih nepogoda
14. Prijedlog Odluke o ustrojstvu i djelokrugu Jedinstvenog upravnog odjela Općine Kamanje
15. Prijedlog Odluke o kriterijima i načinu provođenja ocjenjivanja službenika i namještenika u Jedinstvenom upravnom  
            odjelu Općine Kamanje
16. Prijedlog Odluke o ukidanju svojstva javnog dobra
17. Prijedlog Zaključka o organizaciji manifestacije Dani Općine Kamanje za 2023. godinu

Predloženi dnevni red sa proširenjem dan je na glasanje te je jednoglasno, sa 4 glasova „ZA“ prihvaćen.


Ad1) Aktualni sat

Gosp. Ivančić napomenuo je da bi bilo potrebno prije održavanja Kestenijade u Reštovu malčirati parcelu kod crkve koja inače služi za parkiranje. Načelnik je obećao da će se to uskoro izvršiti od strane radnika u vlastitom pogonu. Ujedno je izvijestio da će tvrtka koja izvodi radove na crkvi u Reštovu izraditi stazu na groblju za što će dati dio materijala i strojeve. Radove na crkvi predvodi crkva i u to nismo upućeni. O tome dobivamo informacije koje zatražimo. Gosp. Lukunić skrenuo je pozornost da je potrebno odraditi jedan dio zidića kod šekreštije što propušteno odraditi. Ujedno je istaknuo kako je na području Jašika u Kamanju stvoreno odlagališta građevinskog otpada. Načelnik je rekao da će komunalni redar postupiti po svojoj dužnosti, a odgovornost je na vlasniku zemljišta. Gosp. Ivančić skrenuo je pažnju na suho drveće koje je ostalo uz cestu kroz Jašik koje predstavljaju opasnost za promet na što je načelnik odgovorio da će se upozoriti vlasnik da ih ukloni.
Izraženo je nezadovoljstvo telekom infrastrukturom te situacijom u Reštovu gdje nije bilo Internet signala nepunih mjeseca dana iz razloga pretrganih žica na privatnom zemljištu i nesuglasju sa vlasnicom oko popravka.

Predsjednik je zaključio aktualni sat te se prešlo na sljedeću točku dnevnog reda.

Ad2) Realizacija točaka i prihvaćanje zapisnika sa 11. sjednice Općinskog vijeća 
Nema dopuna ili primjedbi na zapisnik sa 11. sjednice Općinskog vijeća te se prelazi na treću točku dnevnog reda. 
Ad3) Prijedlog Odluke o davanju prethodne suglasnosti na prijedlog Odluke o visini osnovice za obračun plaće djelatnika  Dječjeg vrtića Kamanje

Načelnik je obrazložio kako je Vlada Republike Hrvatske donijela odluku o visini osnovice za obračun plaće u javnim službama koja iznosi 902,08 eura mjesečno bruto. Predškolski odgoj je obaveza jedinica lokalne samouprave, ali Vlada određuje visinu plaće koju će JLS isplaćivati. Ovom odlukom usklađujemo plaće sa državnim propisima.

Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA 

Utvrđuje se da je donesena slijedeća
Odluka o visini osnovice za obračun plaće djelatnika 
Dječjeg vrtića Kamanje
 
Članak 1.
Ovom Odlukom utvrđuje se osnovica za obračun plaće djelatnika Dječjeg vrtića Kamanje čiji je osnivač Općina Kamanje.
Članak 2.
Osnovica za obračun plaće djelatnika Dječjeg vrtića Kamanje utvrđuje se u visini od 902,08 eura bruto / 6.796,72 HRK*.
Osnovica iz stavka 1. ovog članka primjenjuje se s plaćom za listopad 2023. godine koja će biti isplaćena u studenome 2023. godine i nadalje.
Članak 3.
Način obračuna plaća zaposlenika u Dječjem vrtiću Kamanje, koeficijenata za obračun plaće, način isplate propisani su Pravilnikom o radu Dječjeg vrtića Kamanje. 
Članak 4.
Stupanjem na snagu ove Odluke prestaje vrijediti Odluka o visini osnovice za obračun plaće djelatnika Dječjeg vrtića Kamanje (Glasnik Općine Kamanje br. 05/21).

Članak 5.
Ova Odluka stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

Ad4) Zaključak o davanju suglasnosti na Godišnji plan i program rada Dječjeg vrtića Kamanje za pedagošku godinu 2023./2024

Ravnateljica Dječjeg vrtića Kamanje, gđa. Mirjana Klemenić Guštin podnijela je Godišnji plan i program rada Dječjeg vrtića Kamanje za 2023/2024. pedagošku godinu. Programom je predviđen rad Dječjeg vrtića, program predškole, podaci o djelatnicima zaposlenih u Vrtiću, materijalni uvjeti rada Vrtića. Također je programom i uključena njega i skrb za tjelesni razvoj djece, prehrana djece, zdravstveni odgoj djece, radnika i roditelja, odgojno-obrazovni rad u Vrtiću i stručno usavršavanje djelatnika. U ovoj godinu polazi 24 djece veće skupine i 11 djece u jasličkoj skupini te jedno dijete koje ne boravi u vrtiću, ali ide u predškolu.
Daj se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesen sljedeći
[bookmark: _Hlk122433845]Zaključak o davanju suglasnosti na Godišnji plan i program rada Dječjeg vrtića Kamanje za 2023./2024
Članak 1.
[bookmark: _Hlk117682855]Daje se suglasnost na Godišnji plan i program rada Dječjeg vrtića Kamanje za pedagošku godinu 2023./2024., Klasa: 601-02/23-02/01, Ur.broj: 213318-01-23-02 od dana 28.08.2023. godine, kojeg je utvrdilo Upravno vijeće Dječjeg vrtića Kamanje na sjednici održanoj dana 01.09.2023. godine.
Članak 2.
Ovaj Zaključak stupa na snagu osmog dana od dana objave u „Glasniku Općine Kamanje“.

Godišnji plan i program rada Dječjeg vrtića Kamanje za 2023./2024. godinu prilaže se ovom Zapisniku.

Prelazi se na sljedeću točku.

Ad5) Prijedlog Zaključka o prihvaćanju Izvješća o radu Dječjeg vrtića Kamanje za pedagošku 2022./2023. godinu
Ravnateljica Dječjeg vrtića Kamanje, gđa. Mirjana Klemenić Guštin podnijela je Izvješće o radu Dječjeg vrtića Kamanje za 2022./2023. godinu. U samom izvješću ustrojen je rad vrtića uz navođenje postignuća i unapređenje rada vrtića tijekom pedagoške godine prema samom planu i programu rada Vrtića za 2022./2023.  Evidentirani su i materijalni uvjeti rada Vrtića (atestiranje uređaja, mjere DDD putem Zavoda za javno zdravstvo, održavanje kotlovnice, nabavke posuđa i potrošnog materijala) tijekom godine. U prethodnoj godini bilo je upisano 22 djece u većoj skupini i 16 djece u jasličkoj skupini te jedno „vanjsko“ dijete u predškoli. Bila su zaposlena 4 odgajatelja, te su dani ugovori na neodređeno vrijeme zdravstvenom voditelju i pedagogu koji rade na nepuno radno vrijeme, zaposlena je jedna osoba kuharica/čistačica , asistent za dijete sa posebnim potrebama te ravnateljica.
Daj se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesen sljedeći
Zaključak o prihvaćanju Izvješća o radu Dječjeg vrtića Kamanje za pedagošku 2022./2023. godinu
Članak 1.
[bookmark: _Hlk117682929]Prihvaća se Izvješće o radu Dječjeg vrtića Kamanje za pedagošku 2022./2023. godinu, KLASA: 601-02/23-02/01, UR.BROJ: 213318-01-23-03 od dana 28.08.2023. godine.
Članak 2.
Ovaj Zaključak stupa na snagu osmog dana od dana objave u „Glasniku Općine Kamanje“.

Izvješće o radu Dječjeg vrtića Kamanje za pedagošku godinu 2022./2023. godinu prilaže se ovom Zapisniku.

Prelazi se na sljedeću točku.

Ad6) Prijedlog Zaključka o prihvaćanju Kurikuluma Dječjeg vrtića Kamanje za 2023./2024. pedagošku godinu
Ravnateljica Dječjeg vrtića Kamanje, gđa. Mirjana Klemenić Guštin pojasnila je da Kurikulum Dječjeg vrtića rađen prema Nacionalnom kurikulumu. Donesen je Zakon da se kurikulum donosi za razdoblje od pet godina stoga se predlaže donošenje i ovog Kurikuluma na pet godina. 
Daj se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

[bookmark: _Hlk145452114]Utvrđuje se da je donesen sljedeći
Zaključak o prihvaćanju Kurikuluma Dječjeg vrtića Kamanje za 2023./2024. pedagošku godinu
Članak 1.
Daje se suglasnost na Kurikulum Dječjeg vrtića Kamanje za pedagošku godinu 2023./2024., Klasa: 601-02/23-02/01 Ur.broj: 213318-01-23-01 od dana 28.08.2023. godine, kojeg je utvrdilo Upravno vijeće Dječjeg vrtića Kamanje na sjednici održanoj dana 01.09.2023. godine.
Članak 2.
Ovaj Zaključak stupa na snagu osmog dana od dana objave u „Glasniku Općine Kamanje“.

Kurikulum Dječjeg vrtića Kamanje za pedagošku godinu 2022./2023. godinu prilaže se ovom Zapisniku.

Prelazi se na sljedeću točku.

Ad7) Prijedlog Zaključka o davanju suglasnosti za upis djece u Dječji vrtić Kamanje za pedagošku 2023./2024. godinu
Ravnateljica Dječjeg vrtića Kamanje, gđa. Mirjana Klemenić Guštin izvijestila je da je na temelju provedenog natječaja upisano četvero nove djece u Dječji vrtić Kamanje u pedagošku godinu 2023/2024, od tog dvoje djece jasličke dobi i dvoje djece vrtićke dobi. Jedno dijete je sa područja Općine Ribnik, ostali su s našeg područja. Jedna djevojčica upisana je samo u predškolu, sa područja grada Ozlja. Upisana su sva djeca koja su zadovoljila uvjete, odnosno sa 31.08. su napunili godinu dana. Ukoliko se ukaže prilika upisi se mogu provoditi i kroz godinu. 
Daj se na raspravu ova točka dnevnog reda.
Vijećnici su raspravljali o mogućnosti otvaranju dodatnih upisa u vrtić i mogućnosti upisa djece koja kroz godinu navrše godinu dana. Ravnateljica je pojasnila  da procedura upisa ide kroz sustav eUpisi te ukoliko se odlučimo na dodatne upise moramo sve sprovoditi kroz sustav. Ne postoje liste čekanja već se za svaki natječaj roditelj ponovno prijavljuje. Načelnik je rekao da je njemu cilj da se upiše što više djece u vrtić, ali poštuje i stav ravnateljice da se drži pedagoških standarda čime se pruža kvaliteta usluge te će se o dodatnim mogućnostima upisa raspravljati naknadno na Upravnom vijeću i Općinskom vijeću.
Vijećnici su se osvrnuli i na problematiku mreže škola odnosno upisna područja te nelogičnost da djeca sa područja vivodinskog kraja pored škole u Kamanju putuju u školu u Ozalj. 
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesen sljedeći
Zaključak o o davanju suglasnosti za upis djece u Dječji vrtić Kamanje
za pedagošku 2023./2024. godinu


Članak 1.
Daje se suglasnost za upis 4-ero djece u Dječji vrtić Kamanje po Rješenju Povjerenstva za upis djece od 08.06.2023. godine prema kojoj bi u pedagoškoj 2023./2024. godini s područja Općine Kamanje ukupno bilo upisano 36-ero djece od čega 25 u vrtičkoj  skupini, a 11 u jasličkoj skupini.
Članak 2.
Ovaj Zaključak stupa na snagu prvi dan od dana objave u „Glasniku Općine Kamanje“.

Prelazi se na sljedeću točku.

Ad8) Prijedlog Odluke o donošenju Polugodišnjeg obračuna proračuna za razdoblje od 01.01.-30.06.2023. godine
Izvješće je podnijela pročelnica Anita Matešić Štajcer te je pojasnila da je zakonska osnova za donošenje polugodišnjeg izvještaja o izvršenju Proračuna članak 88. stavak 1. Zakona o proračunu, a načelnik podnosi prijedlog polugodišnjeg izvještaja o izvršenju proračuna predstavničkom tijelu najkasnije od 15. rujna tekuće proračunske godine. 
Člankom 15. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.
Prihodi (skupina 6 + skupina 7) ostvareni su u iznosu od 230.140,61 €, što je 28,82 % u odnosu na plan, a odnose se na prihode poslovanja u iznosu od 229.214,61 € koji u prihodima sudjeluju sa 99,60 % i prihode od prodaje nefinancijske imovine u iznosu od 926,00 € koji u prihodima sudjeluju sa 0,40 %. 
Rashodi (skupina 3 + skupina 4) su izvršeni u iznosu od 218.332,32 EUR, što je 29,98 % u odnosu na plan, a sastoje se od rashoda poslovanja u iznosu od 204.320,14 EUR, koji u rashodima sudjeluju sa 28,05 % i od rashoda za nabavu nefinancijske imovine u iznosu od 14.012,18 EUR, koji u rashodima sudjeluju sa 1,92 %.
Račun prihoda i rashoda prema ekonomskoj klasifikaciji daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine) tekuće godine te rezultat poslovanja tekuće godine, a to je manjak prihoda u iznosu od -54.078,14 €.

Daje se na raspravu ova točka dnevnog reda.

Načelnik je pojasnio projekte koji su odrađeni te koji će se tijekom godine realizirati. Radi se o sanaciji nekoliko cesta (u Reštovu, u Orljakovu, u Brlogu i u Kamanju). Ono što nije vidljivo na terenu, ali košta puno novaca je projektna dokumentacija koju pripremamo za natječaje NPOO. Odradili smo dokumentaciju za Multifunkcionalno igralište u Kamanju, priprema se dokumentacija za proširenje groblja u Kamanju, te se još uvijek odrađuje dokumentacija za DC228. Za tu cestu je dobivena lokacijska dozvola, sada se priprema dokumentacija za građevinsku dozvolu. 
Ostali materijalni troškovi koji su iskazani u polugodišnjem obračunu proračuna odnosi se na održavanje postojeće komunalne infrastrukture, a nova će se graditi isključivo iz sredstava dobivenih iz fondova.
Gosp. Lukunić je podsjetio da je već bilo govora o mogućnosti povećanja ekonomske cijene vrtića  te je pitao da li će se ići u realizaciju toga. Načelnik je odgovorio da će Upravno vijeće dati prijedlog te će ovo Vijeće razmatrati prijedlog.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesena sljedeća
ODLUKA o polugodišnjem izvršenju Proračuna Općine Kamanje za 2023.g.

Odluka o polugodišnjem izvršenju Proračuna Općine Kamanje za 2023. godinu prilaže se ovom Zapisniku.

Prelazi se na sljedeću točku.

Ad9) Zaključak o prihvaćanju Izvješća o radu načelnika za razdoblje od 01.01. – 30.06.2023. godine
Općinski načelnik podnio je Izvješće o radu načelnika za razdoblje od 01.01.2023.-30.06.2023. Izvješće se podnosi temeljem članka 45. stavak 1. Statuta Općine Kamanje („Glasnik Općine Kamanje“ br. 01/21) prema kojem je načelnik dužan dva puta godišnje podnositi izvješće o svom radu. Statutom Općine Kamanje utvrđeno je da je općinski načelnik nositelj izvršne vlasti i da ima jednog zamjenika, koji u našem slučaju svoju dužnost obnaša volonterski, te da sukladno Zakonu o lokalnoj i područnoj (regionalnoj) samoupravi načelnik obavlja izvršne poslove lokalne samouprave utvrđene zakonom. U izvještajnom razdoblju načelnik Općine Kamanje uredno je obavljao sve izvršne poslove koji su mu povjereni zakonom. U izvještajnom razdoblju ostvarena je otvorena, dobra, iskrena i kontinuirana suradnja  sa vijećnicima Općine Kamanje, zaposlenicima u Jedinstvenom upravnom odjelu Općine Kamanje, sa ovlaštenim osobama na razini Županije, gradova, općina, posebno sa predstavnicima resornih ministarstava, te sredstvima javnog priopćavanja.
Izvješće je dano na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesen sljedeći Zaključak
o prihvaćanju Izvješća o radu Općinskog načelnika
za razdoblje od 01.01. – 30.06.2023. godine
Izvješće o radu Općinskog načelnika za razdoblje od 01.01. – 30.06.2023. godine prilaže se ovom Zapisniku

Prelazi se na sljedeću točku.

Ad10) Prijedlog Odluke o II. Izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu Općine Kamanje 
Člankom 8. Zakona o plaćama u lokalnoj i područnoj (regionalnoj) samoupravi (NN 28/10, 10/23) propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne)samouprave, na prijedlog načelnika. Koeficijenti za obračun plaće službenika i namještenika određuju se unutar raspona koeficijenata od 1,00 do 6,00. Člankom 11. propisano je da plaća pročelnika upravnog odjela ili službe, bez uvećanja za radni staž, ne smije se odrediti u iznosu većem od umnoška osnovice i koeficijenta za obračun plaće župana, gradonačelnika ili općinskog načelnika koji
svoju dužnost obnaša profesionalno u istoj jedinici lokalne i područne (regionalne) samouprave. Izvješće je dano na raspravu.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesena sljedeća Odluke o II. Izmjenama i dopunama 
Odluka o koeficijentima za obračun plaće službenika i namještenika u 
Jedinstvenom upravnom odjelu Općine Kamanje

Članak 1.
U Odluci o koeficijentima za obračun plaće službenika i namještenika u Jedinstvenom upravnom odjelu Općine Kamanje („Glasnik općine Kamanje“ 04/10 i 01/18) mijenja se članak 2. koji sada glasi:

Koeficijenti iz članka 1. ove Odluke iznosi:
	R.BR.
	RADNO MJESTO
	KATEGORIJA
	KLASIFIKACIJSKI RANG
	KOEFICIJENT

	1.
	Pročelnik Jedinstvenog upravnog odjela
	
I.
	
1.
	
2,43

	2.
	Viši referent za računovodstvo i financije
	
III.
	
9.
	
2,00

	3.
	Viši referent za opće poslove i društvene djelatnosti
	
III.
	
9.
	
1,85

	4.
	Komunalni radnik
	
IV.
	
13.
	
1,57



Članak 2.
	U članku 6. mijenja se stavak 1. koji sada glasi:

	Ova Odluka primjenjivat će se kod obračuna plaće za mjesec listopad 2023. god. i nadalje.

		                                                       Članak 3.
Ova Odluka stupa na snagu osam dana nakon objave u „Glasniku općine Kamanje“.

Prelazi se na sljedeću točku.

Ad11) Prijedlog I. Izmjena i dopuna Proračuna Općine Kamanje
Općinsko vijeće Općine Kamanje na 12. sjednici održanoj dana 09.12.2022. godine usvojilo je Proračun Općine Kamanje za 2023. godinu s projekcijom za 2024. i 2025. godinu („Glasnik općine Kamanje“ 05/22).
Sukladno članku 10. Zakona o proračunu («Narodne novine» broj 144/21), proračun mora biti uravnotežen što znači da svi rashodi i izdaci moraju biti podmireni prihodima i primicima. Ako se tijekom godine, zbog izvanrednih okolnosti povećaju rashodi i izdaci odnosno smanje prihodi i primici, proračun se mora uravnotežiti. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.
Najznačajnije izmjene i dopune odnose se na: Izmjenama i dopunama proračuna izvršene su na Programima i aktivnostima koje se uslijed raspoloživih javnih poziva i natječaja neće realizirati u predviđenim prvotnim iznosima.
Izmjene i dopune izvršene su u sljedećim stavkama:
Prihodi:
· Prihodi od poreza
Porez na imovinu  odnosi se na:
· stalni porez na nepokretnu imovinu  (odnosi se na porez na kuće za odmor) i na 
· povremeni porez na imovinu (odnosi se na porez na promet nekretninama)
Revizijom poreza na kuće, dodatnim izmjerama i dodavanjem novih obveznika, povećana je naplata poreza na kuće za odmor te je sukladno tome povećana stavka poreza na nepokretnu imovinu. Ujedno je povećan priljev povremenog poreza na imovinu.
· Pomoći iz inozemstva i od subjekata unutar općeg proračuna  
•	Pomoći od izvanproračunskih korisnika – planirani prihodi su smanjeni s obzirom da prijavljeni projekt na natječaj Fonda za zaštitu okoliša nije odobren, a odnosio se na prijavu projekta „Pametna općina“ – digitalizacija javne uprave i pametna javna rasvjeta.
Rashodi:
Aktivnost A100104: Administrativni i računovodstveni poslovi
Kroz Aktivnost A100104 izvršavaju se rashodi za podmirenje osnovnih potreba za funkcioniranje Jedinstvenog upravnog odjela Općine Kamanje, između ostalog i rashoda plaća za zaposlene u općinskoj upravi. Sukladno izmjeni Odluke o koeficijentima za obračun plaće povećani su ukupni rashodi za plaće. 
Aktivnost A100105: Javni radovi
Kroz Aktivnost A100105 financiraju se plaće i naknade plaće za osobe zaposlene po programu Javnih radova. Na stavci su povećani rashodi za troškove dolaska na posao i odlaska s posla.
Aktivnost A100107: Kratkoročno i dugoročno zaduženje
Kroz Aktivnost A100107 financiraju se izdaci za financijsku imovinu i otplate zajmova. S obzirom da je sklopljen ugovor o reprogramiranju kreditnog zaduženja, ne planiraju se rashodi za povrat punog iznosa kredita te je stavka smanjena.
Aktivnost A100110: Vlastiti pogon
Kroz Aktivnost A100110 iskazani su troškovi vlastitog pogona koji se između ostalog odnose i na plaće za zaposlene. Sukladno izmjeni Odluke o koeficijentima za obračun plaće povećani su ukupni rashodi za plaće  te je povećana stavka za usluge servisiranja strojeva i opreme.
Kapitalni projekt K100204: Međugeneracijski centar – Dom kulture 
Kroz projekt K100204 planirani su konzultantski troškovi za prijavu na natječaje EU fondova za pridobivanje sredstava za gradnju Međugeneracijskog centra – Doma kulture.
S obzirom da nije otvoren adekvatan natječaj za prijavu projekta te su smanjeni planirani troškovi.
Kapitalni projekt K100303 Uređenje nerazvrstanih prometnica i trgova
Kroz projekt K100303 planirane su obnove nerazvrstanih prometnica te su osigurana sredstva od Ministarstva regionalnog razvoja i Karlovačke županije te su povećani troškovi sukladno pripremljenoj dokumentaciji.
Aktivnost A100403: Uređenje groblja
Kroz Aktivnost A100403 planira se izrada dokumentacije za proširenje mjesnog groblja u Kamanju. Sukladno provedenim natječajima procijenjena vrijednost izrade dokumentacije iznosi 34.000,00 € bez troškova geodetsko katastarskih usluga. 
Preduvjet za proširenje groblja na česticama 1281/1 i 1281/2 je niveliranje terena pomoću potpornih zidova jer u naravi predmetni teren oštro pada na navedenom području pa nije pogodan za korištenje. Postojeću mrtvačnicu potrebno je pregledati te predvidjeti radove na obnovi iste. To se pogotovo odnosi na odvod oborniske vode od objekta i sanaciju vlage u objektu te generalno predviđanje potrebnih završih radova za dovođenje objekta u prihvatljivo stanje.
Potrebna dokumentacija koja se mora izraditi:
1. Izrada idejnog rješenja
2. Ishođenje posebnih uvjeta gradnje od strane javnopravnih tijela
3. Izrada glavnog projekta
4. Ishođenje potvrda na Glavni projekt
5. Ishođenje građevinske dozvole
6. Izrada izvedbenog projekta
Glavni projekt mora sadržavati minimalno:
1. Arhitektonski projekt uređenja groblja
2. Građevinski projekt konstrukcije potpornih zidova
3. Građevinski projekt vodoopskrbe i odvodnje
4. Elektrotehnički projekt
5. Troškovnik
Ujedno, preduvjet za ishođenje građevinske dozvole, je izrada Detaljnog urbanističkog plana koji troškovi su planirani pod stavkom 	A100201: Prostorno planska dokumentacija.
Kapitalni projekt K100504; Arheo park Vrlovka – Kamanje
Troškovi su smanjeni s obzirom da nisu odobrena sredstva prijavljena na natječaj.
Aktivnost A100703: Nabavka udžbenika
Provedbom natječaja, najpovoljnija ponuda za nabavku udžbenika iznosila je 5.100,00 €.
Ostala smanjenja i/ili povećanja u I. Izmjenama i dopunama Proračuna Općine Kamanje odnose se na usklađenja sa rashodima poslovanja na dan izrade Izmjena.

Daje se na raspravu ova točka dnevnog reda.
Načelnik je obrazložio projekte koji su u pripremi i na kojima se radi, odnosno dao je najnovije informacije o napretku projekta multifunkcionalnog igrališta i ceste DC228. Osvrnuo se ina visoke troškove održavanja postojeće infrastrukture.
Što se tiče prihoda, specifičnost je u tome što imamo sve manje zaposlenih u Hrvatskoj, a sve više naših stanovnika odlazi na rad u Sloveniju, a od njih nemamo prihoda od poreza, te  sve više zaposlenih ima olakšice na plaćanje poreza iz plaće što nama predstavlja smanjenje prihoda u proračunu..
Prelazi se na glasanje.
Utvrđuje se da je ova točka dnevnog reda usvojena je JEDNOGLASNO sa 4 glasova ZA. 

Utvrđuje se da je donesena sljedeća ODLUKA
o I. Izmjenama i dopunama Proračuna Općine Kamanje za 2023. godinu

Odluka o I. Izmjenama i dopunama Proračuna Općine Kamanje za 2023.g. prilaže se uz ovaj Zapisnik.

a)	Prijedlog Odluke o izmjenama i dopunama Programa gradnje objekata i uređaja komunalne infrastrukture za  2023.  godinu

Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

[bookmark: _Hlk145935238]Utvrđuje se da je donesen sljedeći PROGRAM
[bookmark: _Hlk27733184]o izmjenama i dopunama Programa gradnje objekata i 
uređaja komunalne infrastrukture za 2023. godinu

Članak 1.
U Programu gradnje objekata i uređaja komunalne infrastrukture na području Općine Kamanje za 2023. godinu (Glasnik Općine Kamanje br. 05/2022) mijenja se:

· Članak 3. koji sada glasi

“ GRADNJA, UREĐENJE I OPREMANJE OBJEKATA KOMUNALNE INFRASTRUKTURE

Program gradnje objekata i komunalne infrastrukture za 2023. godinu obuhvaća:  

a) GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA
	[bookmark: _Hlk122337234]


Aktivnost
	

Opis radova
	
Područje gradnje (prema prostorno planskoj dokumentaciji)
	

Izvor financiranja
	

Pozicija proračuna
	

Aktivnost (radnje i radovi)
	

Planirana sredstva



	

K100303
	
Uređenje nerazvrstanih prometnica i trgova
	

UGP
	POMOĆI
	      R119
	
Projektiranje, revizija
	
20.000,00 EUR

	
	
	
	OPĆI PRIHODII PRIMICI
	R119-1
	Građenje
	100.000,00  EUR

	
	
	
	POMOĆI
	R119-1
	Građenje
	20.000,00 EUR

	
	
	
	NAMJENSKI PRIMICI
	R119-1
	Građenje 
	40.000,00 EUR 

	
	
	
	UKUPNO:
	180.000,00 EUR



Uređenjem nerazvrstanih prometnica i trgova planirano je slijedeće:

· Naselje Reštovo - Uređenje i asfaltiranje dijela nerazvrstane prometnice kčbr. dio 2482 k.o. Brlog Ozaljski, duljine cca 700 metara (asfaltiranje u duljini od 200 metara (tvrtka ZEROT d.o.o. do izlaza na DC228 i u duljini 500 metara proširenje i navoz prometnice od kuće Vardijan, Reštovo 10 A do tvrtke ZEROT d.o.o.)
· Naselje Orljakovo - Asfaltiranje nerazvrstane prometnice kčbr. dio 2577 k.o. Brlog Ozaljski, duljine cca 50 metara (kuća Malatestinić, Orljakovo 19 A)
· Naselje Brlog Ozaljski – uređenje ia sfaltiranje nerazvrstane prometnice kčbr.dio 2517/1 k.o. Brlog ozaljski, duljine cca 150 metara
· Naselje Kamanje – odron/klizište na nerazvrstanoj cesti Preseka – kčbr. 2361, 2362, 2356/3, 1123/2, 2333/1 i 693/3 k.o. Police Pirišće”
[bookmark: OLE_LINK8]

· članak 4. koji sada glasi:

“Građenje komunalne infrastrukture iz članka 3. ovog programa financirati će se iz:

· Izvor financiranja 1: Opći prihodi i primici				  20.000,00 EUR
· Izvor financiranja 5: Pomoći					120.000,00 EUR
· Izvor financiranja 8: Namjenski primici				  40.000,00 EUR
___________________________________________________________________________________
         								     UKUPNO:    180.000,00 EUR”

Članak 2.
	Ovaj Program o izmjenama i dopunama Programa stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

 b)	Prijedlog Odluke o izmjenama i dopunama Programa održavanje komunalne infrastrukture za 2023. godinu

Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesen sljedeći PROGRAM o izmjenama i dopunama Programa
održavanja komunalne infrastrukture za 2023. godinu

[bookmark: _Hlk27733475]Članak 1.
U Programu održavanja komunalne infrastrukture za 2023. godinu („Glasnik Općine Kamanje“ br. 05/22) mijenja se:

· Članak 2. točka 1. koja sada glasi:

1. ODRŽAVANJE JAVNE RASVJETE
	Redni broj
	Opis poslova
	Izvor financiranja
	Procjena troškova 

	
1.
	
Troškovi električne energije
	
PRIHODI ZA POSEBNE NAMJENE
	

5.000,00 EUR

	2.
	Javna rasvjeta
- održavanje uređaja i opreme javne rasvjete
- zamjena dotrajalih stupova i rasvjetne armature 
- sanacije nakon šteta
- modernizacija javne rasvjete u svrhu poboljšanja   
  energetske učinkovitosti
- usklađivanje postojeće javne rasvjete sa novom 
  zakonskom regulativom o standardima upravljanja 
  rasvijetljenošću
	


POMOĆI
	


19.000,00 EUR



[bookmark: _Hlk531933399]Rashodi za održavanje javne rasvjete planirani su u Proračunu Općine Kamanje, Program 1013: Održavanje komunalne infrastrukture, Tekući projekt T1013 01:  Održavanje javne rasvjete, Izvor financiranja: Prihodi od posebne namjene, konto 322: Rashodi za materijal i energiju u iznosu od 5.000,00 EUR i Izvor financiranja: Pomoći, konto 322: Rashodi za materijal i energiju u iznosu od 11.000,00 EUR i konto 323: Rashodi za usluge u iznosu od 8.000,00 EUR.
Održavanje javne rasvjete na području Općine Kamanje obavlja obrt „BIG“ iz Žakanja, Mala Paka 7a.

· Članak 2. točka 3. koja sada glasi:

3. ODRŽAVANJE JAVNIH POVRŠINA I ČISTOĆE JAVNIH POVRŠINA
Javne površine podrazumijevaju javne zelene površine i javne prometne površine.
1. Javne zelene površine obuhvaćene programom održavanja na području Općine Kamanje su:
a) Zeleni otoci na trgu pored Župne crkve Imena Marijina u Kamanju
b) Zeleni otoci uz autobusna stajališta u Kamanju i Orljakovu
c) Zeleni otoci uz raspela u Mjesnim odborima
d) Zelene površine uz špilju Vrlovku
e) Zeleni pojas uz potok kraj igrališta NK „Vrlovka“
f) Općinsko građevinsko zemljište u središtu Kamanja

Radovi: košnja trave, sađenje cvijeća i trajnica, sađenja drveća, uklanjanje drveća, uklanjanje živice.

2. Javne prometne površine obuhvaćene programom održavanja na području Općine Kamanje su:
a) Trg i parkiralište ispred crkve Imena Marijinog u Kamanju
b) Parkiralište ispred mrtvačnice u Kamanju
c) Parkiralište ispred mrtvačnice u Reštovu
d) Nogostup uz LC u Kamanju

Radovi: metenje i pranje po potrebi, radovi prigodom dana općine i ostalih priredbi.

Plan za 2023. obuhvaća također i radove na uređenju staze na mjesnom groblju u Reštovu, cca 15 m2 i završetak preostalog dijela ograde na mjesnom groblju Reštovu, duljine cca 90 metara.

Općina Kamanje u 2023. godini sprovest će postupak angažiranja djelatnika preko Programa javnih radova u suradnji sa Hrvatskim zavodom za zapošljavanje i Vlastitim pogonom Općine Kamanje.

Financijska sredstva za materijal i dijelove za tekuće i investicijsko održavanje sredstava za rad, te za nabavu opreme potrebne za obavljanje poslova održavanja čistoće javnih površina planirana su u Proračunu Općine Kamanje za 2023. godinu, Program 1013: Održavanje komunalne infrastrukture;
· Tekući projekt T1013 04: Održavane javnih površina i groblja te objekata na groblju, Izvor financiranja: prihodi za posebne namjene, konto 322: Rashodi za materijal i energiju u iznosu od 5.000,00 EUR  i konto 323: Rashodi za usluge u iznosu od 5.000,00 EUR. 
· Tekući projekt T1013 04: Održavane javnih površina i groblja te objekata na groblju, Izvor financiranja: Pomoći, konto 323: Rashodi za usluge u iznosu od 1.000,00 EUR.

· Članak 3. koji sada glasi:
Procjena troškova za djelatnosti navedene u ovom Programu iznosi ukupno 25.000,00 EUR a rekapitulacija radova s procjenom troškova je slijedeća:

	Redni broj
	Opis poslova
	Procjena troškova 

	1.
	Održavanje javne rasvjete
	24.000,00 EUR

	2.
	Održavanje nerazvrstanih cesta
	17.000,00 EUR

	3.
	Održavanje javnih površina i čistoće javnih površina
	11.000,00 EUR

	4.
	Održavanje javnih površina u zimskim uvjetima te ostali poslovi održavanja komunalne infrastrukture.
	
1.000,00 EUR

	
	UKUPNO:
	53.000,00 EUR



Procjena troškova za djelatnosti navedene u ovom Programu iznose ukupno 53.000,00 EUR a izvori financiranja su slijedeći:
· Komunalni doprinos i naknada					                     28.000,00 EUR
· Prihod od nefinancijske imovine (zakup imovine, prekomjerna 
uporaba ceste, naknada za legalizaciju nezakonito izgrađenog zemljišta                1.500,00 EUR
· Prihod za posebne namjene (grobna naknada, 
šumski doprinos, mjesni samodoprinos, vodni doprinos)		            	         4.000,00 EUR
· Ostali prihodi							                       1.000,00 EUR
· Pomoći							                      18.500,00 EUR

          UKUPNO:       53.000,00 EUR
	
Članak 2.
[bookmark: _Hlk145935119]	Ovaj Program o izmjenama i dopunama Programa stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

12.	Zaključak o prijedlogu za razrješenje dužnosti mrtvozornika za područje Općine Kamanje
Obzirom da smo zaprimili zahtjev za razrješenje mrtvozornika predlaže se donošenje odluke. 
Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

[bookmark: _Hlk145595181]Utvrđuje se da je donesena sljedeća ODLUKA
o razrješenju  dužnosti mrtvozornika za područje Općine Kamanje

Članak 1.
Predlaže se Skupštini Karlovačke županije da Vladimira Omrčena, V. Nazora 5, 47 000 Karlovac, razriješi dužnosti mrtvozornika za područje Općine Kamanje.

Članak 2.
Predlaže se Skupštini Karlovačke županije da razmotri i prihvati navedeni prijedlog i razriješi mrtvozornika za područje Općine Kamanje sukladno prijedlogu iz točke II. ovoga Zaključka.

Članak 3.
Ovaj Zaključak stupa na snagu osmog dana od dana objave u Glasniku Općine Kamanje.

Prelazi se na sljedeću točku.

[bookmark: _Hlk145595201]13.	Prijedlog Odluke o osnivanju i imenovanju članova Općinskog povjerenstva za procjenu šteta od prirodnih nepogoda
Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesena sljedeća ODLUKA
o osnivanju i imenovanju članova Općinskog povjerenstva za procjenu šteta od prirodnih nepogoda

[bookmark: _Hlk28593949]Članak 1.
Osniva se Općinsko povjerenstvo za procjenu šteta od prirodnih nepogoda (dalje: Općinsko povjerenstvo). 

Članka 2.
U Općinsko povjerenstvo imenuju se:
1. Josip Ribarić - predsjednik,
2. Dragutin Ivančić - član,
3. Ružica Brgan - član,
4. Kristina Novosel - član.
Članak 3.
Članovi Općinskog povjerenstva imenuju se na vrijeme od četiri godine.

Članak 4.
Općinsko povjerenstvo iz članka 2. ove Odluke obavlja sljedeće poslove:
1. utvrđuje i provjerava visinu štete od prirodne nepogode za područje Općine Kamanje; 
2. unosi podatke o prvim procjenama šteta u Registar šteta; 
3. unosi i prosljeđuju putem Registra šteta konačne procjene šteta županijskom povjerenstvu; 
4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima; 
5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu; 
6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta; 
7. surađuje sa županijskim povjerenstvom u provedbi Zakona; 
8. donosi plan djelovanja u području prirodnih nepogoda iz svoje nadležnosti; 
9. obavlja druge poslove i aktivnosti iz svojeg djelokruga u suradnji sa županijskim povjerenstvima.

Članak 5.
Stručne i administrativne poslove za Općinsko povjerenstvo obavlja Jedinstveni upravni odjel Općine Kamanje.

Članak 6.
Stupanjem na snagu ove Odluke prestaje važiti Odluka o osnivanju i imenovanju članova Općinskog povjerenstva za procjenu šteta od prirodnih nepogoda („Glasnik Općine Kamanje“ broj 06/19 i 02/22).

Članak 7.
Ova Odluka stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

14.	Prijedlog Odluke o ustrojstvu i djelokrugu Jedinstvenog upravnog odjela Općine Kamanje

Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesena sljedeća ODLUKA
o ustrojstvu i djelokrugu Jedinstvenog upravnog odjela Općine Kamanje
I. OPĆE ODREDBE
Članak 1.
Ovom Odlukom o ustrojstvu i djelokrugu Jedinstvenog upravnog odjela Općine Kamanje (u daljnjem tekstu: Odluka) uređuje se osnivanje, naziv, djelokrug i ustrojstvo Jedinstvenog upravnog odjela kao upravnog tijela Općine Kamanje, način upravljanja, način planiranja poslova, službenici i namještenici i druga pitanja od značaja za rad općinske uprave.
Članak 2.
Sredstva za rad Jedinstvenog upravnog odjela osiguravaju se u proračunu Općine i iz drugih prihoda u skladu sa zakonom.
Članak 3.
Riječi i pojmovi korišteni u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu korišteni.

II. USTROJSTVO JEDINSTVENOG UPRAVNOG ODJELA I DJELOKRUG POSLOVA

Članak 4.
Za obavljanje upravnih, stručnih, općih, administrativnih, materijalno-financijskih i pomoćno-tehničkih poslova iz samoupravnog djelokruga Općine, u više upravnih i stručnih područja, propisanih zakonom, podzakonskim propisima, aktima Općine i ovom Odlukom, ustrojava se JEDINSTVENI UPRAVNI ODJEL OPĆINE KAMANJE (u daljnjem tekstu: Jedinstveni upravni odjel).
Unutar Jedinstvenog upravnog odjela ustrojava se Vlastiti pogon za obavljanje komunalnih djelatnosti (u daljnjem tekstu: Vlastiti pogon) osnovan posebnom odlukom Općinskog vijeća, kao organizacijska jedinica za obavljanje komunalnih poslova, bez svojstva pravne osobe.
Unutarnje ustrojstvo vlastitog pogona uređuje se odlukom o osnivanju vlastitog pogona te pobliže uređuje Pravilnikom o poslovanju vlastitog pogona.
Članak 5.
Jedinstveni upravni odjel smješten je u zgradi sjedišta Općine Kamanje, na adresi Kamanje, Kamanje 106.
U obavljanju poslova iz svoga djelokruga Jedinstveni upravni odjel koristi pečat, okruglog oblika, promjera 25 mm, s grbom Republike Hrvatske u sredini i tekstom koji  glasi: Republika Hrvatska, Karlovačka županija, Općine Kamanje, Jedinstveni upravni odjel
Akti Jedinstvenog upravnog odjela u zaglavlju moraju sadržavati: grb Republike Hrvatske,  tekst  koji  glasi:   Republika  Hrvatska, Karlovačka županija, Općina Kamanje, Jedinstveni upravni odjel, klasifikacijsku oznaku, urudžbeni broj, mjesto i datum izrade akta.
Akti Jedinstvenog upravnog odjela ovjeravaju se pečatom koji odgovara zaglavlju
akta.
Na zgradi u kojoj je smješten Jedinstveni upravni odjel mora biti istaknuta natpisna
ploča s nazivom upravnog odjela i sadržajem utvrđenim posebnim propisima.

Članak 6.
Unutar Jedinstvenog upravnog odjela Pravilnikom o unutarnjem redu Jedinstvenog upravnog odjela Općine Kamanje (u daljnjem tekstu: Pravilnik) mogu se ustrojiti unutarnje ustrojstvene jedinice (odsjeci) ovisno o djelokrugu, srodnosti i povezanosti određenih poslova i broju izvršitelja.
Pravilnikom se uređuje unutarnje ustrojstvo Jedinstvenog upravnog odjela, nazivi i opisi poslova radnih mjesta s opisima razina standardnih mjerila za klasifikaciju radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Jedinstvenog upravnog odjela, u skladu sa Zakonom o službenicima i namještenicima u lokalnoj i područnoj (regionalnoj) samoupravi (u daljnjem tekstu: ZSN), Uredbom o klasifikaciji radnih mjesta u lokalnoj i područnoj (regionalnoj) samoupravi (u daljem tekstu: Uredba), posebnim zakonima, ovom Odlukom i aktima Općine.
Pravilnik donosi općinski načelnik na prijedlog pročelnika Jedinstvenog upravnog odjela.

III. DJELOKRUG POSLOVA JEDINSTVENOG UPRAVNOG ODJELA

Članak 7.
Jedinstveni upravni odjel obavlja upravne i druge stručne poslove koji se odnose na:

· pravni, stručni i administrativni poslovi u vezi provedbe izbora i konstituirajuće sjednice Općinskog vijeća iz nadležnosti Općine te poslovi u svezi pripreme i organiziranja sjednica Općinskog vijeća i njegovih radnih tijela  i informiranje javnosti o njihovom radu,       
· pravno savjetodavni poslovi u pripremi nacrta i prijedloga općih akata za Općinsko vijeće i Općinskog načelnika te briga o njihovoj usklađenosti sa zakonom, Statutom i drugim propisima, pravna, stručna i savjetodavna pomoć i davanje mišljenje općinskom načelniku, predsjedniku i članovima Općinskom vijeća te članovima njihovih radnih tijela, u obavljanju njihovih poslova, 
· izrada nacrta i prijedloga općih, internih i drugih akata za Općinsko vijeće i Općinskog načelnika iz nadležnosti Odjela, u skladu sa zakonom i provođenje istih,  
· poslovi u vezi radnopravnog statusa i mandata Općinskog načelnika propisani Zakonom o lokalnoj i područnoj (regionalnoj) samoupravi, Zakonom o lokalnim izborima, Zakonom o plaćama i drugim propisima i aktima Općine te drugi kadrovski poslovi za dužnosnike,
· normativno pravna izrada donesenih akata Općinskog vijeća, organiziranje njihove objave i dostava nadležnim tijelima i subjektima radi izvršenja,
· poslovi pravnog zastupanja Općine i njegovih tijela u upravnom sporu i drugim sudskim sporovima
· kadrovski poslovi, izrada pojedinačnih upravnih i drugih akata iz oblasti radnih odnosa koje donosi pročelnik za službenike i namještenike Odjela, kao i akata koje donosi Općinski načelnik za pročelnika, vođenje evidencija iz oblasti rada i drugih propisanih evidencija, organizira i koordinira stručno usavršavanja službenika, dužnosnika i upravlja ljudskim potencijalima, obavlja poslove u vezi stručnog osposobljavanja bez zasnivanja radnog odnosa i javnih radova,
· pravni i administrativni poslovi u svezi organiziranja i provedbe izbora i konstituiranja vijeća mjesnih odbora i pravna pomoć u izradi akata mjesnih odbora,
· stručni, pravni i administrativni poslovi u vezi sa Zakonom o osnivanju savjeta mladih,
· poslovi prijamnog ureda i uredskog poslovanja (prijem i otprema akata, dostave pošte i poslovi arhiva),
· administrativno-tajnički poslovi za Općinskog načelnika,
· organizira protokolarne aktivnosti, kolegije Općinskog načelnika i druge sastanke za potrebe Općinskog načelnika i predsjednika Općinskog vijeća, obavlja organizacijske i stručno-administrativne poslove za potrebe odnosa s javnošću, organizira konferencije za novinare, izrađuje i šalje priopćenja vezana uz aktivnosti općinske uprave, izvršne i predstavničke vlasti, obavlja poslove informiranja građana putem medija i općinskog web portala, koordinira organizaciju obilježavanja Dana Općine i drugih općinskih manifestacija, organizira obilježavanja nacionalnih praznika i važnijih datuma u povijesti Općine,
· poslovi informatizacije općinske uprave te izrada, praćenje i održavanje informatičkog sustava, objave akata i važnih informacija za javnost, izrada, ažuriranje i provedba informatičke baze i dostave općinskog arhiva nadležnom državnom arhivu, poslovi u vezi razvoja i unapređenja informatizacije i informatičke podrške, predlaže i provodi nove projekte informatizacije poslovnog sustava Općine te upravlja i održava informatičko-komunikacijsku opremu, izrađuje i održava web stranicu Općine, održava WiFi mrežu Općine, obavlja nadzor nad radom mreže te osigurava sigurnost i zaštitu podataka, backup podataka i data recovery,
· posredna briga o djeci predškolskog uzrasta, odgoja i obrazovanja,
· osiguravanje lokalnih potreba u području obrazovanja i odgoja,
· poslovi kulture u cilju kulturnog i umjetničkog promicanja Općine,
· poslovi osiguranja sredstava za zadovoljavanje potreba u kulturi, kao i poticanje sponzorstva i donatorstva za očuvanje i unaprjeđenje standarda u kulturi i zaštiti kulturne baštine,
· poslovi tjelesne kulture i sporta,
· izrada nacrta prijedloga programa javnih potreba u kulturi i sportu s financijskim planom i drugih općih akata iz svoje nadležnosti,
· poslovi socijalne skrbi, sukladno zakonu i propisima, izrada nacrta prijedloga Socijalnog programa, izrada pojedinačnih akata o ostvarivanju prava na pomoć za podmirenje troškova stanovanja i drugih prava iz socijalne skrbi te poslovi evidencije tih prava i izrada izvješća, sukladno posebnim propisima,
· suradnja i koordinacija s ustanovama kojih je Općina osnivač, u vezi usklađenosti njihovih akata sa zakonom, propisima i aktima Općine, koje donose uz prethodnu suglasnost osnivača, suradnja s udrugama na području Općine,
· poslovi pripreme, proučavanja i vrednovanja prijedloga programa i projekata koji se kandidiraju za korištenje sredstava iz fondova Europske unije i drugih međunarodnih izvora financiranja, suradnja s predstavnicima državnih i drugih tijela i stručnih organizacija te stranih i međunarodnih institucija, u planiranju i provođenju razvojnih programa,
· praćenje međunarodnih natječaja i priprema dokumentacije za prijavu projekata su/financiranih od strane EU i provođenje projekata, predlaganje i izrada elaborata i razvojnih programa, poticaj razvoja gospodarstva, poduzetništva, obrtništva i poljoprivrede i osiguranje uvjet za razvitak gospodarskih djelatnosti od važnosti za Općinu, ispitivanje interesa i vrsta poduzetničkih aktivnosti i predlaganje osiguranja inicijalnih sredstava za razvoj poduzetništva te pomoć poduzetnicima za realizaciju pojedinih programa, predlaganje i izrada programa, potpora gospodarstvu, poljoprivredi i turizmu, u cilju poticaja razvoja, provođenje nadzora namjenskog korištenja općinskih potpora i donacija u svom djelokrugu,
· izrada i održavanje baze podataka o namjeni, uvjetima i načinu korištenja gospodarskih i drugih objekata nekretnina, evidencija neiskorištenih poduzetničkih nekretnina i predlaganje načina stavljanja u funkciju, predlaganje mjera i provedba aktivnosti za razvoj gospodarskih i turističkih potencijala Općine, 
· izrada i praćenje izvršenja financijskih i drugih ugovora iz djelokruga poslova Odjela,
· izrada uputa i smjernica za izradu prijedloga Proračuna Općine i financijskih planova proračunskih korisnika, sukladno Zakonu o proračunu,
· izrada nacrta prijedloga proračuna Općine, Odluke o izvršenju proračuna i izrada godišnjeg i polugodišnjeg izvještaja o izvršenju proračuna Općine i dr. izvješća u skladu sa zakonom,
· praćenje ostvarivanja proračunskih prihoda i rashoda Općine, predlaganje i poduzimanje potrebnih mjera,
· financijsko-računovodstveni poslovi, blagajnički poslovi i poslovi likvidature, kontiranja i knjiženja knjigovodstvene dokumentacije, vođenje materijalnog knjigovodstva, obračun i isplata plaća,
· poslovi u vezi općinske riznice u cilju racionalnog korištenja proračunskih sredstava od strane svih proračunskih korisnika, sukladno Zakonu o proračunu, Proračunu Općine, Odluci o izvršenju proračuna, drugim financijskim propisima i aktima Općine, koordinacija s proračunskim korisnicima s tim u vezi,
· provodi aktivnosti uspostave, provedbe i razvoja sustava financijskog upravljanja i kontrole općinske uprave, organiziranja, koordiniranja i sastavljanja izjave o fiskalnoj odgovornosti i drugih akata vezanih za Zakon o fiskalnoj odgovornosti te obavlja i druge poslove vezane uz sustav unutarnjih financijskih kontrola te briga o zakonitom radu i otklanjanju eventualnih nepravilnosti, koordinira izradu i kontrolira Izjave o fiskalnoj odgovornosti proračunskih korisnika i trgovačkih društava u vlasništvu ili suvlasništvu Općine, u skladu sa zakonom i propisima,
· poslovi koordinacije s proračunskim i izvanproračunskim korisnicima u izradi prijedloga financijskog plana te sastavljanju i podnošenju financijskih izvješća u skladu sa Zakonom o proračunu,
· priprema i koordinira popis imovine i obveza, kontrolira ispravnost popisnih lista dugotrajne i druge imovine, predlaže Općinskom načelniku mjere za naplatu potraživanja i odluku o otpisu nenaplativih i zastarjelih potraživanja, sukladno propisima,
· priprema i izrađuje dokumentaciju vezano uz zaduživanje Općine i davanje jamstava i suglasnosti za zaduživanje proračunskih korisnika i trgovačkih društava kojih je Općina osnivač te izrađuje sva prateća propisana izvješća,
· suradnja i koordinacija s ustanovama kojih je Općina osnivač, u vezi akata o plaćama i materijalnim pravima njihovih zaposlenika i drugih njihovih akata koje donose uz prethodnu suglasnost osnivača, a koji imaju financijske učinke na proračun Općine i davanje mišljenja,
· poslovi u vezi javne nabave i provedba nabave za potrebe općinske uprave, pripreme prijedloga nabave, vođenje evidencije nabava, poslovi u vezi pripreme, vođenja registra ugovora nabave i okvirnih sporazuma te njihove objave, sastavljanja izvješća i dr. sukladno Zakonu o javnoj nabavi, podzakonskim propisima i aktima Općine, koordiniranje aktivnosti na planiranju potreba za nabavama, kontrolira zaprimljene zahtjeve za pokretanje postupaka javne nabave u smislu usklađenosti sa zakonom, planom nabave i proračunom, izrada i objava plana nabave te ažuriranje istog tijekom proračunske godine,
· evidencija, praćenje, nadzor, predlaganje i provođenje mjera radi povećanja prihoda i poboljšanja stanja naplate svih javnih prihoda općinskog proračuna, zakonskih, ugovorenih i dr. potraživanja, slanje opomena, priprema i pokretanje prisilne naplate putem nadležnih tijela, prati stečajne i likvidacijske postupke i prijavljuje potraživanja Općine, poduzima mjere za naplatu općinskih poreza samostalno i u suradnji s Poreznom upravom, tromjesečno izvješćuje Općinskog načelnika o stanju duga i dužnicima s osnova korištenja općinske imovine, koncesije i dr. dugovanjima,
· vodi evidenciju i obavlja procjenu stanja imovine Općine, ustrojava analitičku evidenciju dugotrajne nefinancijske imovine po vrsti, količini i vrijednosti (nabavna i otpisana),
· uspostavlja i vodi sustav informacija o prostoru te dokumentaciju prostora, prati stanje u prostoru Općine i izrađuje izvješće o stanju u prostoru,
· priprema i koordinira izradu i prati provođenje dokumenata prostornog uređenja koje donosi Općinsko vijeće (nositelj izrade dokumenata),
· -priprema i sudjeluje u izradi elaborata i studija, sukladno pozitivnim propisima te provodi konkretne akcije u zaštiti okoliša, cjelovito očuvanje kakvoće okoliša, očuvanje krajobraznih raznolikosti, racionalno korištenje prirodnih dobara i energije na najpovoljniji način za okoliš, kao osnovnih uvjeta zdravog života i temelja održivog razvitka,
· izrađuje program gradnje i održavanja objekata i uređaja komunalne infrastrukture i izvješća o njihovom izvršenju,
· gradnja, rekonstrukcija i održavanje objekata i uređaja komunalne infrastrukture, 
· poslovi u svezi s javnom rasvjetom i opskrbom električnom energijom,
· održavanje zelenih površina i opreme na zelenim površinama,
· koordinacija s komunalnim poduzećem i poduzećem za čistoću,
· poslovi u vezi pripreme građevinskog zemljišta za izgradnju objekata i uređenje javnih površina,
· poslovi vodnog gospodarstva (javna vodoopskrba, javna odvodnja i pročišćavanje otpadnih voda, evidencija i briga o komunalnim vodnim građevinama, suradnja s isporučiteljom vodnih usluga i dr.) u skladu sa Zakonom o vodama i drugim propisima i aktima Općine,
· poslovi jedinica lokalne samouprave iz Zakona o prostornom uređenju, Zakona o gradnji, Zakona o građevinskoj inspekciji, Zakona o komunalnom gospodarstvu, Zakona o zaštiti od buke, Zakona o vodnom gospodarstvu, Zakona o održivom gospodarenju otpadom, Zakona o poljoprivrednom zemljištu i drugih posebnih zakona i propisa,
· komunalno redarstvo u skladu sa ZKG i drugih zakonima i propisima i provedba Odluke o komunalnom redu i drugih odluka Općine,
· evidencija i izrada rješenja za komunalnu naknadu i komunalnog doprinosa te njihov obračun i naplata, drugih rješenja iz komunalnog gospodarstvu u skladu sa zakonom i aktima Općine,
· predlaže Općinskom vijeću i Općinskom načelniku akte o uređenju prometa na području Općine, u skladu sa zakonom i prati provedbu propisa,
· poslovi postupanja s psima i mačkama lutalicama, poslovi u vezi držanju životinja,
· poslovi provedbe zakonskih i drugih propisa zaštite na radu, izrada i predlaganje akata i provedba mjera i aktivnosti iz navedene oblasti, poslovi u svezi koordinacije, izrade i provođenja dokumenata zaštite od požara, civilne zaštite,
· poslovi u vezi programa, radova i koordinacije s mjesnim odborima iz oblasti komunalnih, prostornih i drugih poslova iz nadležnosti odjela, od značaja za mjesne odbore,
· priprema i provodi odluke Općinskog vijeća i Općinskog načelnika u svezi gospodarenja općinskom imovinom (nekretninama), pravnog prometa vezano za raspolaganje, stjecanje, uporabu i korištenje te zasnivanje stvarnih prava na nekretninama,
· pravni i stručni poslovi u svezi sređivanja zemljišno-knjižnog stanja općinske imovine
· uspostavlja i vodi evidenciju nekretnina u vlasništvu i na korištenju Općine, stvarno pravne, obvezno pravne i druge odnose u vezi s nekretninama,
· provodi postupak izvlaštenja te druge upravne postupke u ime Općine pred nadležnim tijelima državne uprave i drugim tijelima, iz djelokruga Općine,
· pokreće i vodi postupak pred nadležnim tijelom RH za prijenos nekretnina u vlasništvu RH na Općinu,
· poduzima pravne radnje, pokreće i vodi postupke za prisilnu naplatu potraživanja, u okviru nadležnosti Općine (sudski, ovršni i dr. postupci),
· priprema i provodi Odluku o zakupu i kupoprodaji poslovnih prostora te druge akte u vezi poslovnih prostora, upravljanje poslovnim prostorom u vlasništvu i izvan knjižnom vlasništvu Općine u skladu sa zakonom, propisima i aktima Općine, predlaganje određivanja namjene, izrada ugovora o zakupu i otkaza ugovora, nadzor korištenja poslovnog prostora sukladno ugovornim i drugim obvezama zakupaca i poduzimanje odgovarajućih mjera, vodi evidenciju poslovnih prostora i zakupaca,
· evidencija i priprema akata za davanje u zakup javne općinske površine i neobrađenog obradivog poljoprivrednog zemljišta, u skladu sa zakonom,
· upravljanje javnim površinama sukladno Odluci Općinskog vijeća i Planu općinskog načelnika, izrada ugovora, otkaza, nadzor korištenja, poduzimanje odgovarajućih mjera za naplatu naknada i zakupnina, uspostavlja i vodi evidenciju javnih općinskih površina i korisnika,
· poslovi u svezi zaštite potrošača i osnivanja savjetodavnog tijela, sukladno Zakonu,
· poslovi upravljanja službenim vozilima, rasporeda korištenja vozila, evidencije i izvješća potrošnje goriva i sredstava održavanja vozila, briga o održavanju voznog parka,
· poslovi osiguranja i održavanja zgrade općinske uprave, poslovi čišćenja radnih prostorija općinske uprave i drugi pomoćno-tehnički poslovi,
· osiguravanje ostvarivanja prava na pristup informacijama,
· drugi poslovi iz samoupravnog djelokruga Općine i Odjela u skladu s zakonom, drugim propisima i aktima Općine.  

IV. ORGANIZACIJA, NAČIN RADA I UPRAVLJANJE  JEDINSTVENOG UPRAVNOG ODJELA

Članak 8.
Jedinstvenim upravnim odjelom upravlja pročelnik.
Upravitelj Vlastitog pogona za obavljanje komunalnih djelatnosti koji je ujedno i osnovan kao organizacijska jedinica unutar Jedinstvenog upravnog odjela Općine Kamanje je pročelnik Jedinstvenog upravnog odjela Općine Kamanje.
Pročelnik organizira i koordinira rad u upravnom odjelu, brine se o zakonitom i pravovremenom obavljanju poslova i poduzima mjere za osiguranje efikasnog poslovanja upravnog odjela, raspoređuje zadatke i poslove i daje službenicima i namještenicima upute za rad, predlaže i donosi akte za koje je ovlašten zakonom, propisima i aktima Općine, obavlja nadzor nad radom službenika i namještenika, odlučuje o pravima, obvezama i odgovornostima službenika i namještenika, obavlja ocjenjivanje službenika i namještenika, izvršava i druge zadaće i ovlasti utvrđene zakonom, propisima i aktima Općine.

Članak 9.
Pročelnik Jedinstvenog upravnog odjela odgovoran je Općinskom načelniku za zakonit, pravilan i pravodoban vlastiti rad i rad Jedinstvenog upravnog odjela.

Članak 10.
Pročelnika Jedinstvenog upravnog odjela Općine imenuje općinski načelnik sukladno zakonu kojim se uređuje lokalna i područna (regionalna) samouprava te zakonu kojima se uređuje radni odnos službenika i namještenika u lokalnoj i područnoj (regionalnoj) samoupravi.
Općinski načelnik može razriješiti pročelnika u skladu sa Zakonom.
Ostali službenici i namještenici primaju se u službu odnosno na rad u upravna tijela Općine sukladno zakonu kojima se uređuje radni odnos službenika i namještenika u lokalnoj i područnoj (regionalnoj) samoupravi.
Članak 11.
Općinski načelnik usmjerava i nadzire rad Jedinstvenog upravnog odjela i prati zakonitost njegova rada.
U provođenju ovlasti iz stavka 1. ovog članka općinski načelnik od pročelnika traži podatke, izvješća i prijedloge rješenja određenih pitanja, određuje mu zadaće, daje upute i smjernice za rad, a u skladu s pravima i dužnostima koje Općinski načelnik ima temeljem zakona i općih akata Općine.

Članak 12.
Za rješavanje pojedinih pitanja ili zadataka (povremene, privremene ili trajne naravi) u okviru svoje nadležnosti Općinski načelnik odlukom može imenovati savjetnike ili konzultante, koji će svoje zadatke obavljati bez zasnivanja radnog odnosa u općinskoj upravi, uz pravo na naknadu koju određuje Općinski načelnik.

V. SLUŽBENICI I NAMJEŠTENICI
Članak 13.
Poslove i zadaće iz djelokruga Jedinstvenog upravnog odjela, ovisno o vrsti, složenosti, stručnoj spremi odnosno stupnju obrazovanja i drugim uvjetima, obavljaju službenici i namještenici raspoređeni na radna mjesta sukladno Pravilniku.
Službenici su osobe koje obavljaju opće, administrativne, financijsko-planske, materijalno-financijske, računovodstvene, informatičke i druge stručne poslove.
Namještenici su osobe koje obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga Jedinstvenog upravnog odjela.
O prijmu u službu, rasporedu na radno mjesto te o drugim pravima i obvezama službenika i namještenika kao i o prestanku službe odlučuje pročelnik Jedinstvenog upravnog odjela, rješenjem, u skladu sa zakonom, propisima i aktima Općine.

VI. PRIJELAZNE I ZAVRŠNE ODREDBE
Članak 14.
	Danom stupanja na snagu ove Odluke prestaje vrijediti Odluka  o ustroju Jedinstvenog upravnog odjela („Glasnik Općine Kamanje“ br. 01/04 i 02/09).
Članak 15.
Ova  Odluka  stupa  na  snagu  osmog  dana  od  dana  objave  u  Glasniku Općine Kamanje.

Prelazi se na sljedeću točku.

15.	Prijedlog Odluke o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Kamanje

Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesena sljedeća ODLUKA
o kriterijima i načinu provođenja ocjenjivanja službenika i namještenika
u Jedinstvenom upravnom odjelu Općine Kamanje

Članak 1.
Ovom Odlukom utvrđuju se kriteriji i način provođenja ocjenjivanja službenika i namještenika u Jedinstvenom upravnom odjelu  Općine Kamanje.

Razdoblje i obuhvat ocjenjivanja, ocjenjivači, utemeljenje ocjene te posljedice negativne ocjene uređeni su Zakonom.

Članak 2.
Svrha ocjenjivanja je poticanje službenika na učinkovito obavljanje zadaća te utvrđivanje doprinosa službenika u obavljanju poslova, kao kriterija za nagrađivanje i napredovanje u službi te primjenu drugih odredaba o službeničkim odnosima vezanih za ocjenjivanje.
Članak 3.
Ocjenjivanje se provodi kroz slijedeće faze:
· kontinuirano praćenje rada službenika te davanje uputa radi poboljšanja učinkovitosti i kvalitete rada,
· sastavljanje prijedloga godišnje ocjene,
· upoznavanje službenika s prijedlogom godišnje ocjene,
· donošenje rješenja o ocjenjivanju.
Članak 4.
Prijedlog godišnje ocjene sastavlja se na obrascu za ocjenjivanje koji je sastavni dio ove Odluke.

Prijedlog godišnje ocjene potpisuje ocjenjivač i službenik. Ako službenik odbije potpisati prijedlog, ocjenjivač će sastaviti bilješku.

Ako službenik nije suglasan s predloženom ocjenom, a ocjenjivač ne uvaži njegove primjedbe, ocjenjivač će u obrazloženju rješenja dodatno obrazložiti sporna utvrđenja.
Članak 5.
Za svaki od kriterija sadržanih u obrascu za ocjenjivanje dodjeljuje se:
· 5 bodova- ako su stručno znanje pokazano u obavljanju poslova, rad i učinkovitost najviše kvalitete te osiguravaju najbolje izvršavanje službe,
· 4 boda- ako su stručno znanje pokazano u obavljanju poslova, rad i učinkovitost osobito dobri i osiguravaju prvorazredno izvršavanje službe,
· 3 boda- ako su stručno znanje pokazano u obavljanju poslova, rad i učinkovitost prosječne kvalitete i osiguravaju pouzdano-standardno obavljanje službe,
· 2 boda- ako su stručno znanje pokazano u obavljanju poslova, rad i učinkovitost takvi da osiguravaju najmanju moguću mjeru prihvatljivih standarda kvalitete i preciznosti u obavljanju službe,
· 1 brod-ako su stručno znanje pokazano u obavljanju poslova, rad i učinkovitost službenika ispod minimuma standarda kvalitete te nisu dovoljni da osiguraju pouzdano i prihvatljivo obavljanje službe.

Članak 6.
Ocjena se temelji na ukupnom zbroju bodova dodijeljenih prema članku 5. ove Odluke, a glase:
· „odličan“		za ostvarenih 67-75 bodova,
· „vrlodobar“ 		za ostvarenih 53-66 bodova,
· „dobar“			za ostvarenih 37-52 bodova,
· „zadovoljava“		za ostvarenih 28-36 bodova,
· „ne zadovoljava“		za ostvarenih 27 i manje bodova.

Članak 7.
Službenici i namještenici ocjenjuju se svake godine do 31. ožujka za prethodnu kalendarsku godinu.

Ne ocjenjuju se službenici i namještenici koji su primljeni u službu na određeno vrijeme, te koji su u prethodnoj godini radili manje od šest mjeseci, bez obzira na razloge.

O ocjeni službenika i namještenika, te pročelnika Jedinstvenog upravnog odjela Općine Kamanje donosi se rješenje.

Ocjena mora biti obrazložena.

Ocjena se unosi u osobni očevidnik službenika i namještenika.

Članak 8.
Ova Odluka stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

16.	Prijedlog Odluke o ukidanju svojstva javnog dobra
Načelnik je obrazložio da je nakon parcelizacije ceste DC228 formirano nekoliko čestica uz samu prometnicu koje predstavljaju javno dobro, a to su čestice 
Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA.

Utvrđuje se da je donesena sljedeća O D L U K A 
o ukidanju svojstva javnog dobra

Članak 1.
	Ukida se svojstvo javnog dobra na slijedećim nekretninama:
· k.o. Brlog Ozaljski – kčbr. 2551/6 označeno kao CESTA U BRLOG, površina 205 m2
[bookmark: _Hlk144294493]kčbr. 2551/5 označeno kao CESTA U BRLOG, površina 184 m2, kčbr. 2551/4 označeno kao CESTA U BRLOG, površina 493 m2, kčbr. 2551/3 označeno kao CESTA U BRLOG, površina 270 m2, kčbr. 2560/5 označeno kao CESTA U BRLOG, površina 839 m2, kčbr. 2560/4 označeno kao CESTA U BRLOG, površina 160 m2, kčbr. 2560/3 označeno kao CESTA U BRLOG, površina 480 m2, kčbr. 2560/2 označeno kao CESTA U BRLOG, površina 275 m2, kčbr. 2551/1 označeno kao CESTA U BRLOG, površina 487 m2,  kčbr. 2555/2 označeno kao CESTA U BRLOG, površina 178 m2 i kčbr. 2507 označeno kao PUT U BRLOG, površina 1216 m2

· k.o. Police Pirišće – kčbr. 687/1 označeno kao CESTA NA MEKOTI U GOLI VRHU, površina 789 m2,  kčbr. 687/2 označeno kao CESTA NA MEKOTI U GOLI VRHU, površina 222 m2 i kčbr. 687/3 označeno kao CESTA NA MEKOTI U GOLI VRHU, površina 969 m2

· k.o. Bratovanci – kčbr. 1903/3 označeno kao CESTA POLJSKA U PUTI, površina 1716 m2

						Članak 2.
	Temeljem ove Odluke Zemljišno-knjižni odjel Općinskog suda u Karlovcu izdvojeni odjel u Ozlju, brisati će svojstvo javnog dobra na česticama iz članka 1. ove Odluke te uknjižiti pravo vlasništva u korist Općine Kamanje.

						Članak 3. 
	Ova Odluka stupa na snagu danom donošenja, a objaviti će se u „Glasniku Općine Kamanje“.

Prelazi se na sljedeću točku.

17. Prijedlog Zaključka o organizaciji manifestacije Dani Općine Kamanje za 2023. godinu

Daje se na raspravu ova točka dnevnog reda.
Prijedlog Zaključka obrazložio je načelnik. Manifestacija Festival DOK ove godine održati će se u razdoblju od 08.09. – 11.09.202. godine, a vezan je uz tradicionalno kamanjsko proštenje. Događanja su predviđena kao i prošle godine s time da sam broj izvođača je smanjen kako bi se smanjili troškovi. Većinu organizacije preuzele su udruge te će troškovi od strane Općine biti svedeni na minimum.
 Prednost ove naše manifestacije nad ostalima je ta što tu zarade udruge, a ne privatna poduzeća. 
Načelnik je obrazložio da možemo dovesti neki provikani i skupi band, ali taj bend neće dovesti toliko više ljudi da će to biti isplativo. Ono što je nama cilj da dovodimo ljude iz naše Županije i da programi budu raznovrsni, za sve ukuse. I dalje će biti organiziran grah za bicikliste, majice i sladoled za djecu..

Prelazi se na glasanje.
Utvrđuje se da je ova točka dnevnog reda usvojena JEDNOGLASNO sa 4 glasova ZA.

[bookmark: _Hlk106087324]Utvrđuje se da je donesena sljedeća ODLUKA
o održavanju manifestacije Dani Općine Kamanje za 2023. godinu

1. [bookmark: _Hlk82993510]Manifestacija Dani Općine Kamanje održati će se dana: 
· petak: 08. rujna 2023. godine
· subota: 09. rujna 2023. godine
· nedjelja: 10. rujna 2023. godine
          
2. Pokrovitelj manifestacije biti će Općina Kamanje.

3. Općina Kamanje uključiti će se u organizaciju događanja u petak (08. rujna 2023. godine), organizacijom svečane sjednice Općinskog vijeća. Ostala dva dana u subotu (09. rujna 2023. godine) i nedjelju (10. rujna 2023. godine) Općina Kamanje biti će suorganizator odnosno pokrovitelj i infrastrukturna podrška.

4. Općina Kamanje iz svog Proračuna, Program: 1012 Promicanje kulture, Aktivnost: A101202 Organizacija manifestacija financirati će:
· Troškove organizacije Svečane sjednice
· Organizaciju sadržaja za djecu: kreativne radionice, kazališne predstave
· Troškove najama šatora

5. Udruge DVD Kamanje, NK Vrlovka, Društvo umirovljenika Kamanje i KUD Kamanje će prema svojim Programima upotpuniti manifestaciju u čemu će im Općina Kamanje biti infrastrukturna (Udruge će koristiti šator, usluge osiguranja ljudi i imovine…) 

6. Glavne manifestacije Dana Općine Kamanje održavati će se na trgu kod župne crkve Imena Marijinog u Kamanju 

7. U svrhu obogaćivanja gastronomske ponude (pečenje plodina i prodaju hrane) Općine Kamanje odredit će lokacije na javnim površinama Općine Kamanje i privatnim površinama i to:
· Parkiralište na trgu kod crkve Imena Marijina (oglasna ploča), k.č.br. 2558/2 k.o. Brlog Ozaljski
· Vatrogasni dom Kamanje (stepenice), k.č.br. 1238/2 k.o. Brlog Ozaljski
· Privatni posjed, k.č.br. 1074/2 k.o. Brlog Ozaljski
· Privatni posjed, k.č.br. 1238/5 k.o. Brlog Ozaljski
· Privatni posjed k.č.br. 1255/2 k.o. Brlog Ozaljski
· Privatni posjed k.č.br. 1198/8 k.o. Brlog Ozaljski
· Privatni posjed k.č.br. 1198/12 k.o. Brlog Ozaljski

8. U svrhu održavanja manifestacije na otvorenom, dopuštena najviša emisijska razina buke do LA,eq,T=60min=95dB(A), se odobrava za vremensko razdoblje od 21.00 do 00.00 sati.

9. Nadzor za provedbu iz točke 5. ovog Zaključka provoditi će nadležna općinska tijela i Državni inspektorat.

10. Ovaj Zaključak stupa na snagu danom donošenja, a objaviti će se u „Glasniku Općine Kamanje“, na oglasnim pločama Općine Kamanje te na web stranici Općine Kamanje.

Prelazi se na sljedeću točku.

Predsjednik Općinskog vijeća zahvalio je prisutnima te zaključio sjednicu u 19:50 sati.


Zapisničar:                                                                                                                          Predsjednik Općinskog vijeća:

Anita Matešić Štajcer                                                                                                                      Ivan Lukunić

